CELEX: 62015FA0026
Language: sl
Date: 2015-11-18 00:00:00
Title: Zadeva F-26/15: Sodba Sodišča za uslužbence (tretji senat) z dne 18. novembra 2015 – FH/Parlament (Javni uslužbenci — Uradniki — Osebni prejemki — Nadomestilo za nastanitev — Člen 5(2) Priloge VII h Kadrovskim predpisom — Premestitev v nov kraj zaposlitve — Člen 5(4), zadnji stavek, Priloge VII h Kadrovskim predpisom — Zavrnitev nadomestila za nastanitev v primeru, ko je uradnik, ki ima pravico do gospodinjskega dodatka, premeščen v kraj, v katerem njegova družina stalno prebiva — Nujnost, da se uradnik skupaj z družino preseli v kraj zaposlitve — Dejanska ločitev zakoncev — Posledice — Neuporaba člena 5(4), zadnji stavek, Priloge VII h Kadrovskim predpisom)

11.1.2016   
            
            
               SL
            
            
               Uradni list Evropske unije
            
            
               C 7/35
            
         Sodba Sodišča za uslužbence (tretji senat) z dne 18. novembra 2015 – FH/Parlament
   (Zadeva F-26/15) (1)
   
   ((Javni uslužbenci - Uradniki - Osebni prejemki - Nadomestilo za nastanitev - Člen 5(2) Priloge VII h Kadrovskim predpisom - Premestitev v nov kraj zaposlitve - Člen 5(4), zadnji stavek, Priloge VII h Kadrovskim predpisom - Zavrnitev nadomestila za nastanitev v primeru, ko je uradnik, ki ima pravico do gospodinjskega dodatka, premeščen v kraj, v katerem njegova družina stalno prebiva - Nujnost, da se uradnik skupaj z družino preseli v kraj zaposlitve - Dejanska ločitev zakoncev - Posledice - Neuporaba člena 5(4), zadnji stavek, Priloge VII h Kadrovskim predpisom))
   (2016/C 007/46)
   Jezik postopka: francoščina
   
      Stranki
   
   
      Tožeča stranka: FH (zastopnik: M. Casado García-Hirschfeld, odvetnik)
   
      Tožena stranka: Evropski parlament (zastopnika: O. Caisou-Rousseau in N. Chemaï, agenta)
   
      Predmet
   
   Predlog za razglasitev ničnosti odločbe o zavrnitvi zahteve tožeče stranke, da se ji izplača nadomestilo za nastanitev zaradi njene selitve iz Jemna v Bruselj, kjer prebiva njegova soproga, od katere je ločen, in predlog, naj se toženi stranki naloži, naj tožeči stranki izplača to nadomestilo za nastanitev skupaj z obrestmi.
   
      Izrek
   
   
               1.
            
            
               Odločba z dne 15. aprila 2014, s katero je Evropski parlament zavrnil predlog za nadomestilo za nastanitev, ki ga je vložil FH, se razglasi za nično.
            
         
               2.
            
            
               Evropskemu parlamentu se naloži, da FH iz naslova dolgovanega nadomestila za nastanitev izplača znesek v višini enomesečne osnovne plače; ta znesek se poveča za zamudne obresti, izračunane po obrestni meri, ki jo Evropska centralna banka določa za operacije glavnega refinanciranja in velja v zadevnem obdobju ter je povečana za dve točki, od 11. februarja 2014 do datuma dejanskega plačila.
            
         
               3.
            
            
               Evropski parlament nosi svoje stroške in se mu naloži, da nosi stroške FH.
            
         
      (1)  UL C 127, 20.4.2015, str. 44.